બનાસકાંઠા જિલ્લામાં બટાકાનું વાવેતર કરનારા ખેડૂતો સાથે કોલ્ડ સ્ટોરેજના માલિકો અને બાગાયત કચેરીના અધિકારીઓ દ્વારા સબસીડીના નામે મોટુ કૌભાંડ આચરવામાં આવ્યું હોવાની બુમરાડ ઉઠતાં ચકચાર મચી છે. આ કૌભાંડમાં સામેલ તમામની સામે સીબીઆઇ તપાસની માંગ ખેડૂતોએ આંદોલનની ચિમકી ઉચ્ચારતાં ખળભળાટ મચી જવા પામ્યો છે. બનાસકાંઠા જીલ્લામાં વહિવટીતંત્રના કેટલાક ભ્રષ્ટ અધિકારીઓના કારણે ખેડૂતોને અન્યાય થઇ રહ્યો છે. અગાઉ મગફળી, પુર વખતે જમીન ધોવાણ, પાક ધોવાણમાં આચરાયેલા ભ્રષ્ટાચારમાં કેટલાક સરકારી બાબુઓ જેલની હવા ખાઇ રહ્યા છે.